নগাঁও জিলাৰ চামগুৰিস্থিত ফুকনটোল নামঘৰত দুদিনীয়া কাৰ্যসূচীৰে পাল নাম অনুষ্ঠিত হৈ যায়। কাৰ্যসূচী অনুসৰি যোৱা ২৪ এপ্ৰিলৰ সন্ধিয়া আঠমান বজাৰ পৰা ২৫এপ্ৰিলৰ দুপৰীয়া ভাগলৈকে অনুষ্ঠিত হয় এই পাল নাম আৰু নাম প্ৰসংগ।
এই নাম প্ৰসংগ ভাগত নামাচাৰ্য্য হিচাপে উপস্থিত থাকে পুৰণিগুদাম লেটুগাম সত্ৰৰ সত্ৰাধিকাৰ কল্যাণ চন্দ্ৰ মহন্ত আৰু পাঠক হিচাপে উপস্থিত থাকে ননৈ এলেঙি সত্ৰৰ সত্ৰাধিকাৰ শিৱ কান্ত মহন্ত।
সমাজৰ অপায়-অমংগল নাশ কৰি ৰোগ ব্যাধিৰ পৰা মুক্ত কৰি বছৰটোলৈ শান্তি সম্প্ৰীতি অটুট ৰাখিবলৈ বিগত বৰ্ষৰ দৰেই এইবাৰো ব'হাগ মাহতেই চামগুৰি ফুকনটোল গাৱঁৰ আই মাতৃ, যুৱক-যুৱতী তথা ভক্ত প্ৰাণ ৰাইজ এক লগ হৈ ফুকনটোল নামঘৰত ২৪ আৰু ২৫এপ্ৰিলত অনুষ্ঠিত পাল নাম আৰু নাম প্ৰসংগই উপস্থিত ভক্ত প্ৰাণ ৰাইজক আধ্যাত্মিক দিশত উৎসাহিত কৰি তোলা পৰিলক্ষিত হৈছে।
উক্ত দুয়োটা কাৰ্যসূচীতে নগাঁও জিলাৰ ননৈ আৰু পুৰণিগুদাম অঞ্চলৰ ভক্ত গণ ক্ৰমে তৰুণ শইকীয়া, ধীৰেণ কলিতা, পদুম বৰা, কৃষ্ণ ভূঞা, জগৎ চন্দ্ৰ বেজবৰুৱা, পোনা বৰা, মহেশ্বৰ বৰা, কাতিৰাম কলিতা আৰু ঋষেশ্বৰ ভূঞা উপস্থিত থাকি পাল নাম আৰু নাম প্ৰসংগত সহযোগ কৰে বুলি সমাজ কৰ্মী চন্দ্ৰ বৰা আৰু ফুকনটোল নামঘৰৰ নামঘৰীয়া তথা শিল্পী পেঞ্চনাৰ মিলাৰাম গায়নে জানিবলৈ দিয়ে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
